בעקבות העליות הצפויות במחירי המים, החשמל והמזון מתוכננות מחר הפגנות מחאה חברתית נגד ההתייקרויות, כשהמפגנים מתבקשים ללבוש אפודים הצהובים, בדיוק כמו ההפגנות החברתיות בצרפת. ההפגנות אמורות להתקיים מחר בשעה 12:00 בצומת עזריאלי בתל אביב, בכיכר פריז בירושלים ובמקומות נוספים בארץ.
“מחירים עולים בכל מקום, ולנו נמאס.
כולם יוצאים לרחובות עם אפודים צהובים!
בימים האחרונים הודיעו על עלייה במחירי החשמל, המים ומוצרי המזון.
איפה הממשלה שהבטיחה לדאוג ליוקר המחיה? למה המחירים ממשיכים לעלות, המשכורות שלנו קפואות, ולאף אחד בירושלים לא אכפת?!
אנחנו אומרים עד כאן.
ראינו בשבועות האחרונים איך בצרפת ובמקומות אחרים בעולם האזרחים יוצאים לרחוב, שמים אפוד צהוב ועושים רעש עד שהממשלה מקשיבה להם.
ההתייקרויות הצפויות החלו, כאשר רשות המים הודיעה על כוונתה להעלות את מחירי המים ב-1 בינואר 2019, בשיעור של כ-3.25% בממוצע. זו התייקרות שנייה בחשבון המים הביתי מאז 1 ביולי, אז הרשות ייקרה את המים בכ-1%. לאור זאת מ-1 בינואר, המחיר לצריכה של עד 7 מ”ק בחודש, (התעריף הנמוך) יעמוד על 6.82 שקלים למ”ק, במקום 6.608 שקלים למ”ק כיום. המחיר לכל כמות נוספת מעבר ל-7 מ”ק (התעריף הגבוה הגבוה) יעמוד על כ-12.85 שקלים למ”ק, במקום 12.443 שקלים למ”ק כיום.
לפי הרשות, עליית המחירים תוסיף למשפחה ממוצעת בת 4 נפשות, הצורכת כ-15 מ”ק בחודש, תוספת עלות של כ-3.5 שקלים לחשבון המים והביוב החודשי: תשלום של כ-108.5 שקל בחודש, במקום כ-105 שקל בחודש.
רשות החשמל, כי בעקבות עליית מחירי אנרגיה וגידול בהיקף האנרגיות המתחדשות –רשות החשמל מעדכנת את תעריפי החשמל: התעריף הממוצע יתעדכן בכ-6%. רשות החשמל פרסמה גם היא את הודעתה לשימוע ציבורי. אם תיושם ההחלטה תעריף החשמל כ-49 אגורות לקוט”ש.
לדברי הרשות, ההשפעות המרכזיות שגורמות להעלת התעריף הן התייקרות מחירי דלקים, בעיקר מחירים עולמיים – בין היתר כתוצאה מהתחזקות הדולר – בהיקף של כ- 5.1 מיליארד שקל שתרמה כ- 6% לייקור התעריף. בין השאר התייקר הגז הטבעי הנוזלי (LNG) בכ-37% ומחירי הפחם והגז מתמר עלו בכ-10%.
לא רק חשמל ומים, ועדת המחירים הממשלתית החליטה לייקר סוגי לחם מפוקח ב-15 אגורות בעקבות בקשת המאפיות. ההחלטה עדיין נדרשת אישור של המפקח על המחירים במשרד הכלכלה.
הוועדה הבין משרדית של משרד האוצר ומשרד החקלאות מעריכה, כי מוצרי חלב מפוקחים יתייקרו ב-2.45%-,5.8%, אם כי במשרד הכלכלה מעריכים שמחיר החלב צפוי לרדת ב-2019, ייושם הסכם החלב.
יש לציין, כי חברת אסם הודיעה לא מכבר, כי מוצריה יתייקרו בשיעור של החל מ-2%. מסתמן שבין המוצרים שיתייקרו יהיו ביסלי, פתיתים, ויטמינצ’יק, קטשופ אסם, אבקות מרק, קמח תופח, קרקרים, פתי בר ותבשילים מוכנים.
ואם זה לא גל התייקרויות הצפוי לא מספיק מעצבן, אז נתוני הלשכה המרכזית לסטטיסטיקה מראים כי הפערים בין העשירונים התחתונים לעליונים לא נסגרים. נכון לשנת 2017, ההוצאות של העשירון התחתון גבוהות ב-80% מההכנסות, כאשר בעשירון העליות נתון זה בדיוק הפוך.
סוחרי השומשום מעריכים כי צפוייה התייקרות מחירי השומשום בעולם, בעקבות ירידה בייצור השומשום ב-50% בהודו. בישראל מייבאים שומשום מאתיופיה שנחשבת ליצרנית מספר 1 בעולם, אך גם ממדינות נוספות באפריקה. שומשום, בעיקר לסושי מייצאים גם מניגריה, טנזניה וסודן. בשנים האחרונות יש דרישה עולמית מוגברת לשומשום, בעיקר עבור סלטי חומוס וסושי ובשל העובדה ששומשום וטחינה נתפסים כמזונות בריאות. בישראל השומשום גם לחלבה, סושי, וכתוספת למוצרים כמו לחם, קרקרים, חטיפים מלוחים ומתוקים ועוגיות.
התאחדות התעשיינים ולשכת המסחר בישראל, כבר הודיעו כי התעשיינים והסוחרים לא יוכלו לספוג את ההתייקרויות ויהיו כאלה שיצטרכו להעלות מחירים, כפי שהיה בעבר, מעבר להשפעת החשמל והמים על מחירי המוצרים והשירותים.